(Návrh)

**ZMLUVA O ZABEZPEČENÍ NÁKUPU, DODÁVKY A DISTRIBÚCIE PLYNU PRE MINISTERSTVO KULTÚRY SR A ORGANIZÁCIE V JEHO ZRIAĎOVATEĽSKEJ PÔSOBNOSTI**

uzatvorená podľa § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“)

(ďalej len „**Zmluva**“)

Zmluvné strany

|  |  |
| --- | --- |
| **Objednávateľ:** |  |
| Názov: | [●] |
| Sídlo: | [●] |
| Zastúpený: | [●] |
| IČO: | [●] |
| DIČ: | [●] |
| IČ DPH:  Bankové spojenie: | [●]  [●] |
| Číslo účtu: | [●] |
| BIC/SWIFT kód: | [●] |
| Webové sídlo (URL): | [●] |
| Kontaktná/oprávnená osoba:  Tel. kontakt:  E-mail: | [●]  [●]  [●] |
| (ďalej len „**Objednávateľ**“) |  |

a

|  |  |
| --- | --- |
| **Poskytovateľ:** |  |
| Názov: | [●] |
| Sídlo/Miesto podnikania: | [●] |
| Zastúpený: | [●] |
| IČO: | [●] |
| DIČ:  IČ DPH (ak je pridelené):  Bankové spojenie:  Číslo účtu:  BIC/SWIFT kód: | [●]  [●]  [●]  [●]  [●] |
| Webové sídlo (URL): | [●] |
| Zápis: | v Obchodnom registri [●] súdu [●], oddiel [●], vložka č.: [●] *alternatívne* v Živnostenskom registri Okresného úradu [●], číslo živ. registra: [●] |
| Kontaktná/oprávnená osoba:  Tel. kontakt:  E-mail: | [●]  [●]  [●] |
| (ďalej len „Poskytovateľ“)  (Objednávateľ a Poskytovateľ spoločne ďalej len „Zmluvné strany“ alebo jednotlivo len „Zmluvná strana“) | |
|  |  |

Článok I

Úvodné ustanovenia

1. Ministerstvo vnútra Slovenskej republiky ako centrálna obstarávacia organizácia podľa § 15 ods. 2 písm. a) Zákona o verejnom obstarávaní uskutočnilo užšiu súťaž za účelom zriadenia dynamického nákupného systému, ktorej oznámenie o vyhlásení verejného obstarávania bolo uverejnené vo Vestníku verejného obstarávania EÚ č. 2021/S 201-522378 zo dňa 15.10.2021na predmet zákazky „Zabezpečenie nákupu, dodávky a distribúcie elektriny a plynu DNS“ (ďalej len „**Verejné obstarávanie**“) podľa Zákona o verejnom obstarávaní.
   1. Verejné obstarávanie realizovalo Ministerstvo vnútra Slovenskej republiky ako centrálna obstarávacia organizácia v súlade s oznámením o vyhlásení verejného obstarávania a v súlade so súťažnými podkladmi aj pre tretie osoby, iných verejných obstarávateľov, ktorí sú špecifikovaní v bode 2 Výzvy použitej vo Verejnom obstarávaní.
   2. Objednávateľ týmto vyhlasuje, že je spôsobilý túto Zmluvu uzatvoriť a plniť záväzky v nej obsiahnuté.
   3. Poskytovateľ týmto vyhlasuje, že je spôsobilý túto Zmluvu uzatvoriť a plniť záväzky v nej obsiahnuté.
   4. V súlade s touto Zmluvou budú Objednávateľovi poskytnuté plnenia podľa predmetu zákazky Verejného obstarávania špecifikované v čl. II tejto Zmluvy.

Článok II

Predmet Zmluvy

1. Predmetom tejto Zmluvy je záväzok Poskytovateľa zabezpečiť riadne a včas pre Objednávateľa dodávku plynu vrátane všetkých súvisiacich plnení (najmä služieb súvisiacich s prepravou, distribúciou a skladovaním plynu) v odberných miestach definovaných v Prílohe č. 2 tejto Zmluvy (ďalej len „**Odberné miesta**“) v súlade s Prílohou č. 1 tejto Zmluvy (ďalej spolu len „**Zmluvné plnenia**“, tak ako sú tieto bližšie špecifikované v Prílohe č. 1 Zmluvy) a záväzok Objednávateľa za riadne a včas poskytnuté Zmluvné plnenia zaplatiť Poskytovateľovi Cenu v súlade s čl. IV tejto Zmluvy a tak, ako je táto špecifikovaná v prílohách tejto Zmluvy. Poskytovateľ sa zaväzuje prevziať zodpovednosť za Objednávateľa za odchýlku na Odberných miestach voči zúčtovateľovi odchýlok za podmienok stanovených touto Zmluvou.
2. Poskytovateľ zabezpečí komplexné Zmluvné plnenia súvisiace s pravidelnou, bezpečnou, stabilnou a komplexnou dodávkou plynu do Odberných miest, vrátane prevzatia zodpovednosti za odchýlky voči zúčtovateľovi odchýlok za každé z Odberných miest za nasledujúcich podmienok:
   1. Poskytovateľ bezpodmienečne garantuje dodávky plynu Objednávateľovi po celú dobu trvania tejto Zmluvy;
   2. Poskytovateľ nemá právo požadovať od Objednávateľa žiadne ďalšie poplatky alebo platby mimo poplatkov a platieb dohodnutých v tejto Zmluve;
   3. Poskytovateľ sa zaväzuje poskytovať Poskytovateľovi Zmluvné plnenia na základe tejto Zmluvy a jej príloh a podmienok v nich dohodnutých a za Cenu dohodnutú v tejto Zmluve.
   4. Ak je Zmluvnými stranami definovaný pojem ako zmluvná skratka, pri definícii ktorého bolo použité veľké začiatočné písmeno, účelom zavedenia zmluvnej skratky je lepšia orientácia v texte Zmluvy a pojem má rovnaký význam aj v prípade, ak je uvedený s malým začiatočným písmenom z dôvodu chyby v písaní, ak z kontextu obsahu ustanovenia Zmluvy nevyplýva inak. Ak z obsahu a kontextu ustanovenia Zmluvy nevyplýva iné, zmluvné skratky uvedené a v jednotnom alebo množnom čísle majú rovnaký význam.

**Článok III**

**Práva a povinnosti Zmluvných strán**

1. Poskytovateľ je povinný realizovať akékoľvek a všetky Zmluvné plnenia nasledovne:
   1. v súlade s ustanoveniami tejto Zmluvy a jej prílohami,
   2. v súlade s príslušnými všeobecne záväznými právnymi predpismi platnými na území Slovenskej republiky,
   3. podľa písomných pokynov Objednávateľa,
   4. v súlade so záujmami Objednávateľa, ktorú sú mu známe a/alebo ktoré mu vzhľadom na okolnosti pri vynaložení všetkej odbornej starostlivosti mali byť známe, resp. ktoré mal Poskytovateľ poznať v súlade s príslušnými všeobecne záväznými právnymi predpismi platnými na území Slovenskej republiky,
   5. s odbornou starostlivosťou, ktorú je možné od Poskytovateľa dôvodne očakávať, zachovávajúc štandardy best practice (najlepšej praxe) v danom odvetví, a zároveň
   6. za každých okolností riadne a včas.
2. Poskytovateľ je povinný riadne plniť predmet tejto Zmluvy tak, ako je tento špecifikovaný v čl. II Zmluvy, dodržiavať túto Zmluvu, vrátane jej príloh a podmienky v nich stanovené a dodržiavať štandardy kvality dodávky a distribúcie plynu stanovené osobitnými právnymi predpismi a rozhodnutiami a individuálnymi správnymi aktami vydanými Úradom pre reguláciu sieťových odvetví a tieto náležite nepretržite vyhodnocovať.
3. Poskytovateľ sa zaväzuje:
4. pri poskytovaní Zmluvných plnení bez zbytočného odkladu spolupracovať s príslušným prevádzkovateľom distribučnej sústavy a/alebo distribučnej siete do ktorej sú pripojené Odberné miesta (ďalej len „**PDS**“) tak, aby bol schopný riadne poskytovať Zmluvné plnenia a súvisiace plnenia podľa tejto Zmluvy a jej príloh;
5. bezodkladne písomne informovať Objednávateľa o akýchkoľvek okolnostiach dôležitých pre riadne a včasné poskytovanie Zmluvných plnení a súvisiacich plnení podľa tejto Zmluvy a jej príloh a akýchkoľvek okolnostiach, ktoré môžu mať vplyv na zmenu alebo doplnenie pokynov Objednávateľa voči Poskytovateľovi, resp. na udelenie nových pokynov;
6. písomne upozorniť Objednávateľa na nesprávnosť ním navrhovaného postupu (vrátane rozporu s právnym poriadkom), podkladov a/alebo iných pokynov týkajúcich sa Zmluvných plnení, a to bezodkladne, najneskôr do piatich (5) kalendárnych dní po tom, čo sa dozvedel o takomto postupe alebo pokynoch alebo doručení takýchto podkladov; v prípade, ak si Poskytovateľ nesplní túto svoju povinnosť, zodpovedá Objednávateľovi za škodu tým spôsobenú; v prípade, ak Objednávateľ trvá aj napriek upozorneniu Poskytovateľa na navrhovanom postupe, pokynoch alebo podkladoch, je Poskytovateľ povinný postupovať podľa pokynov Objednávateľa, pričom však Poskytovateľ nezodpovedá za akúkoľvek škodu, ktorá v tomto prípade v príčinnej súvislosti s pokynom Objednávateľa vznikne;
7. poskytovať Zmluvné plnenia podľa tejto Zmluvy a jej príloh nepretržite a bezodkladne, okrem prípadu prekážky spočívajúcej vo vyššej moci; pre účely tejto Zmluvy sa za vyššiu moc považujú udalosti, ktoré nie sú závislé od konania Zmluvných strán a ktoré nemôžu Zmluvné strany predvídať, ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény; za vyššiu moc sa nepovažujú výpadky vo výrobe a nezískanie úradných povolení alebo certifikátov; v prípade, ak by nastala okolnosť, ktorá je považovaná za vyššiu moc podľa tejto Zmluvy, Poskytovateľ je povinný bezodkladne písomne informovať Objednávateľa o takejto prekážke v lehote do piatich (5) kalendárnych dní, odkedy mala prekážka nastať, v opačnom prípade Poskytovateľ nie je oprávnený dovolávať sa existencie takejto prekážky;
8. zachovávať mlčanlivosť o všetkých informáciách a/alebo skutočnostiach týkajúcich sa Objednávateľa a jeho činnosti, ktoré Objednávateľ sprístupní Poskytovateľovi pri poskytovaní Zmluvných plnení podľa tejto Zmluvy a jej príloh (ďalej len „**Dôverné informácie**“); za Dôverné informácie sa pre účely tejto Zmluvy považujú aj informácie, ktoré sú takto Objednávateľom výslovne označené, alebo sú takto označené príslušným právnym predpisom, alebo z ich povahy vyplýva, že ich za takéto Objednávateľ považuje; Poskytovateľ sa zaväzuje, že použije Dôverné informácie výhradne na účely poskytovania Zmluvných plnení podľa tejto Zmluvy a jej príloh;
9. poskytnúť Objednávateľovi všetku potrebnú súčinnosť a vyvinúť maximálne úsilie, ktoré je možné od neho dôvodne požadovať, potrebné na plnenie tejto Zmluvy a jej príloh;
10. bezodkladne informovať Objednávateľa o akýchkoľvek prekážkach brániacich poskytovaniu riadneho a včasného Zmluvného plnenia a tiež bezodkladne informovať Objednávateľa o tom, že u Poskytovateľa nastali okolnosti podľa čl. VI, bodu 6.3 tejto Zmluvy alebo u Poskytovateľa došlo k strate príslušného oprávnenia potrebného na poskytovanie Zmluvných plnení, resp. strate spôsobilosti dodávať plyn podľa tejto Zmluvy.
11. Poskytovateľ vyhlasuje, že:
12. je odborne spôsobilý poskytovať Zmluvné plnenia, súhlasí s rozsahom Zmluvných plnení podľa tejto Zmluvy a jej príloh a bez výhrad súhlasí s dohodnutou cenou za Zmluvné plnenia podľa tejto Zmluvy, ktorá je uvedená v Prílohe č. 3 tejto Zmluvy;
13. má vydané platné povolenie na podnikanie v energetike, ktoré ho oprávňuje podnikať v oblasti dodávky plynu na území Slovenskej republiky v súlade so zákonom č. 251/2012 Z. z. o energetike a o zmene a doplnení niektorých zákonov v znení neskorších predpisov (ďalej len „**Zákon o energetike**“);
14. má s PDS uzatvorenú zmluvu o prístupe do distribučnej siete na vymedzenom území príslušnom pre Odberné miesta Objednávateľa;
15. nemá vedomosť o žiadnych skutočnostiach, ktorá by mu bránili alebo mohli brániť v poskytovaní Zmluvných plnení podľa tejto Zmluvy fakticky, právne alebo inak.

Povolenia a vyhlásenia podľa tohto bodu Zmluvy tvoria Prílohu č. 4 tejto Zmluvy. Poskytovateľ sa zaväzuje zabezpečiť a udržiavať v platnosti všetky príslušné povolenia, certifikáty a potvrdenia a pravdivosť a úplnosť vyhlásení uvedených v tomto bode Zmluvy počas celej doby trvania tejto Zmluvy.

1. V Prílohe č. 5 tejto Zmluvy sú uvedené údaje o všetkých známych subdodávateľoch Poskytovateľa, ktorí sú známi v čase uzatvárania tejto Zmluvy, údaje o predmete a rozsahu subdodávky a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
2. Poskytovateľ je povinný najneskôr päť (5) kalendárnych dní pred tým, ako budú Zmluvné plnenia poskytované prostredníctvom subdodávateľa písomne oznámiť Objednávateľovi presnú identifikáciu subdodávateľa, prostredníctvom ktorého budú poskytované Zmluvné plnenia. Poskytovateľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 5 Zmluvy, a to bezodkladne po tom, ako sa o tejto skutočnosti dozvie.
3. V prípade zmeny a/alebo doplnenia subdodávateľa je Poskytovateľ povinný najneskôr do piatich (5) kalendárnych dní pred plánovanou zmenou subdodávateľa predložiť/zaslať Objednávateľovi na písomné odsúhlasenie informácie o novom subdodávateľovi v rozsahu údajov podľa bodu 3.5 tohto článku Zmluvy a predmety príslušných subdodávok. Pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
4. Poskytovateľ je zároveň povinný zabezpečiť, aby každý existujúci, ako aj nový subdodávateľ boli vybraní tak, aby spĺňali rovnaké podmienky vyžadované od subdodávateľov vo Verejnom obstarávaní, pričom tieto podmienky je Poskytovateľ povinný kedykoľvek na žiadosť Objednávateľa bezodkladne preukázať. V prípade, ak Objednávateľ písomne odsúhlasí zmenu subdodávateľa, Poskytovateľ vypracuje aktualizovanú Prílohu č. 5 tejto Zmluvy, ktorá v celom rozsahu nahradí pôvodnú Prílohu č. 5 Zmluvy. Zmenu podľa predchádzajúcej vety vykonajú Zmluvné strany vo forme písomného dodatku o zmene zmluvy v súlade s ustanovením § 18 ods. 1 písm. a) Zákona o verejnom obstarávaní.
5. Poskytovateľ vyhlasuje, že v čase uzatvorenia Zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**Zákon o registri partnerov verejného sektora**“ a „**Register partnerov verejného sektora**“), pokiaľ sa ho povinnosť zápisu do Registra partnerov verejného sektora týka. Ak sa na strane Poskytovateľa ako Zmluvnej strany podieľa skupina dodávateľov podľa § 37 Zákona o verejnom obstarávaní, má každý člen tejto skupiny dodávateľov povinnosť byť zapísaný v Registri partnerov verejného sektora.
6. Subdodávateľ alebo subdodávateľ podľa osobitného predpisu, ktorý podľa § 11 ods. 1 Zákona o verejnom obstarávaní má povinnosť zapisovať sa do Registra partnerov verejného sektora, musí byť zapísaný v Registri partnerov verejného sektora, a to najneskôr v čase poskytnutia svojho plnenia Poskytovateľovi.
7. Povinnosti Poskytovateľa vrátane pravidiel výberu subdodávateľa platia aj pri zmene subdodávateľa počas doby platnosti tejto Zmluvy.
8. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám, uvedené plnenie musí byť poskytované vždy a za každých okolností v súlade s touto Zmluvou. Poskytovateľ zodpovedá za odbornú starostlivosť pri výbere subdodávateľa, ako aj za výsledok plnenia vykonaného na základe zmluvy o subdodávke. Poskytovateľ je povinný na výzvu Objednávateľa bezodkladne preukázať Objednávateľovi, že Poskytovateľ splnil svoje finančné záväzky voči svojim subdodávateľom podľa zmluvy o subdodávke. V prípade, ak Poskytovateľ riadne a včas nesplnil svoje finančné záväzky voči svojim subdodávateľom podľa zmluvy o subdodávke, je Objednávateľ oprávnený pozastaviť úhradu odmeny podľa tejto Zmluvy, s tým, že sa Objednávateľ nedostane do omeškania s plnením uvedenej povinnosti a to až do doby, kedy Poskytovateľ preukáže splnenie svojich záväzkov voči svojim subdodávateľom podľa zmluvy o subdodávke. Pozastavenie úhrady odmeny podľa predchádzajúcej vety tohto ustanovenia Zmluvy nie je dôvodom na odstúpenie od tejto Zmluvy Poskytovateľom a nie je ani dôvodom, pre ktorý by bol Poskytovateľ oprávnený pozastaviť poskytovanie Zmluvných plnení. Zároveň sa na základe tohto pozastavenia úhrady Poskytovateľ nemôže domáhať žiadnych sankcií voči Objednávateľovi, vrátane nároku na úroky z omeškania alebo náhrady škody.
9. V prípade, že Poskytovateľ, jeho subdodávateľ podľa Zákona o verejnom obstarávaní alebo subdodávateľ podľa Zákona o registri partnerov verejného sektora, má povinnosť byť zapísaný v Registri partnerov verejného sektora, Poskytovateľ vyhlasuje, že jeho konečným užívateľom výhod zapísaným v Registri partnerov verejného sektora, rovnako ani konečným užívateľom výhod jeho subdodávateľa podľa Zákona o verejnom obstarávaní alebo subdodávateľa podľa Zákona o registri partnerov verejného sektora nie je osoba podľa § 11 ods. 1 písm. c) Zákona o verejnom obstarávaní.
10. Objednávateľ sa zaväzuje:
11. bez zbytočného odkladu písomne informovať Poskytovateľa o všetkých skutočnostiach, ktoré majú podstatný význam pre poskytovanie Zmluvných plnení;
12. odovzdať Poskytovateľovi všetky dokumenty a poskytnúť mu všetky informácie, ktoré sú potrebné na riadne poskytovanie Zmluvných plnení, pokiaľ z povahy týchto dokumentov/informácií a/alebo pokynov nevyplýva, že ich má obstarať Poskytovateľ;
13. bez zbytočného odkladu poskytnúť Poskytovateľovi všetku súčinnosť, ktorú je možné od Objednávateľa rozumne požadovať na riadne poskytovanie Zmluvných plnení.
14. Zmluvné strany sa dohodli, že si pri poskytovaní Zmluvných plnení a počas doby trvania tejto Zmluvy poskytnú potrebnú súčinnosť a budú viesť evidenciu požadovaných dokladov súvisiacich s poskytovaním Zmluvných plnení, a to minimálne v rozsahu určenom všeobecne záväznými právnymi predpismi platnými na území Slovenskej republiky, najmä v zmysle Zákona o energetike. Poskytovateľ je povinný kedykoľvek umožniť Objednávateľovi nahliadnuť do dokumentov súvisiacich s poskytovaním Zmluvných plnení, ak je to potrebné v súvislosti s plnením tejto Zmluvy, alebo ak takúto povinnosť Poskytovateľovi ukladá všeobecne záväzný právny predpis platný na území Slovenskej republiky.
15. Ak sa Objednávateľ dopustí neoprávneného odberu plynu, ktorý je definovaný v ustanovení § 82 Zákona o energetike, jeho konanie sa považuje za podstatné porušenie tejto Zmluvy a ak toto porušenie trvá, Poskytovateľ je oprávnený:
16. prostredníctvom PDS prerušiť alebo obmedziť distribúciu plynu do Odberného miesta Objednávateľa,
17. písomne odstúpiť od tejto Zmluvy.
18. PDS informuje Objednávateľa o dodávke poslednej inštancie najneskôr pätnásť (15) pracovných dní pred uplynutím výpovednej doby podľa tejto Zmluvy o prístupe do distribučnej sústavy a distribúcii plynu alebo bezprostredne po tom, ako sa dozvie, že Poskytovateľ stratil spôsobilosť dodávať plyn.
19. Kvalita plynu musí za bežných okolností zodpovedať špecifikácii uvedenej v Technických podmienkach PDS. Na určenie akostných znakov sú záväzné údaje zistené PDS v uzlových bodoch kontroly kvality na distribučnej sieti.
20. Na vyžiadanie sa Poskytovateľ zaväzuje v primeranej lehote poskytnúť Objednávateľovi všetky informácie a podklady za účelom kontroly realizácie plnenia tejto Zmluvy. S informáciami a podkladmi označenými Objednávateľom ako obchodné tajomstvo, bude Poskytovateľ zaobchádzať ako s dôvernými informáciami.
21. Dodávka plynu je zabezpečená na základe Prevádzkového poriadku prevádzkovateľa distribučnej sústavy spoločnosti s SPP - distribúcia, a.s., Plátennícka 19013/2, 821 09 Bratislava ako prevádzkovateľa distribučnej siete a schválená Úradom pre reguláciu sieťových odvetví (ďalej ako „**ÚRSO**“).
22. Objednávateľ si vyhradzuje právo, v prípade potreby (napr. získanie nového objektu, predaj objektu) určiť aj ďalšie odberné miesto, resp. zrušiť odberné miesto podľa svojich aktuálnych potrieb, a to na základe písomného dodatku k Zmluve s tým, že cena sa nemení. V takomto prípade sa doplní odberné miesto do Zoznamu odberných miest, ktorý tvorí Prílohu č. 2 tejto Zmluvy a upraví sa predpokladaný rozsah Zmluvných plnení formou písomného dodatku, pričom takáto zmena sa bude považovať za zmenu podľa § 18 ods. 1 písm. a) Zákona o verejnom obstarávaní.
23. Objednávateľ menuje osobu zodpovednú za kontrolu realizácie a preberanie Zmluvných plnení, a to: [●]
24. Poskytovateľ menuje osobu zodpovednú za poskytovanie informácií o Zmluvných plneniach, a to: [●]
25. V prípade, ak dôjde k zmene osoby zodpovednej za kontrolu realizácie a preberanie Zmluvných plnení Objednávateľa v zmysle bodu 3.22 tohto článku Zmluvy a/alebo k zmene osoby zodpovednej za poskytovanie informácií o Zmluvných plneniach za Poskytovateľa v zmysle bodu 3.23 tohto článku Zmluvy, je príslušná Zmluvná strana povinná bezodplatne o tejto skutočnosti písomne informovať druhú Zmluvnú stranu, bez potreby uzatvorenia dodatku k Zmluve. Druhá Zmluvná strana zmenu bez ďalšieho akceptuje.

**Článok IV**

**Cena a fakturačné podmienky**

* 1. Cena za dodávku plynu, resp. za Zmluvné plnenia je výsledkom Verejného obstarávania a je uvedená v Prílohe č. 3 tejto Zmluvy. Cena je stanovená v EUR/MWh bez dane z pridanej hodnoty a bola stanovená v súlade so zákonom č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov, ako cena konečná (ďalej len „**Cena**“). Cena uvedená v Prílohe č. 3 Zmluvy zahŕňa všetky ekonomicky oprávnené náklady Poskytovateľa účelne vynaložené v súvislosti s poskytovaním Zmluvných plnení podľa tejto Zmluvy a primeraný zisk Poskytovateľa. Cena za žiadnych okolností nemôže presiahnuť maximálnu cenu, ktorej spôsob určenia je dohodnutý v Prílohe č. 3 tejto Zmluvy; spôsob určenia maximálnej ceny za Zmluvné plnenia je stanovený v súlade s ponukou Poskytovateľa vo Verejnom obstarávaní.
  2. K Cene za dodávku plynu bude pri jej fakturácii pripočítaná:

1. cena za distribučné služby, skladovanie a ostatné poplatky fakturované PDS v súlade s cenovými rozhodnutiami ÚRSO platnými a účinnými v čase dodania plnení;
2. iné poplatky, dane alebo peňažné plnenia týkajúce sa dodávky plynu zavedené právnym poriadkom Slovenskej republiky, ktoré nie sú uplatňované v čase uzatvárania Zmluvy;
3. cenu za služby súvisiace s prepravou pre príslušné Odberné miesto určuje Poskytovateľ v zmysle Rozhodnutia ÚRSO, ktorým sa spoločnosti eustream, a.s., ako prevádzkovateľovi prepravnej siete, určujú tarify za prístup do prepravnej siete a prepravu plynu (ďalej len „**Rozhodnutie PPS**“) platného v čase dodávky v závislosti od denného maximálneho množstva (ďalej len „**DMM**“) a so zohľadnením všetkých poplatkov vyplývajúcich z platného Rozhodnutia PPS, pričom Poskytovateľ si má právo vždy pred začiatkom každého kalendárneho roka zvoliť vstupný bod pre výpočet príslušnej sadzby;
4. v prípade vydania nového Rozhodnutia alebo zmeny obsahu Rozhodnutia ÚRSO, ktorého dôsledkom je zmena ktorejkoľvek z hodnôt fixnej mesačnej sadzby za distribúciu (ďalej len „**FMSD**“), výkonovej sadzby pre distribúciu „**VSD**“ a/alebo sadzby za odobratý plyn pre distribúciu (ďalej len „**SOPD**“), Poskytovateľ upraví cenu za služby súvisiace s distribúciou alebo jej jednotlivé zložky v zmysle zmeneného/nového Rozhodnutia;
5. Poskytovateľ uplatňuje cenu za služby súvisiace s prepravou podľa prepravnej trasy z obchodného bodu THE. Cena za služby spojené s prepravou bude v príslušnom fakturačnom období určená v zmysle príslušných, v čase dodávky plynu platných a účinných, cenových rozhodnutí príslušných regulačných orgánov na území Slovenskej republiky (ÚRSO), Českej republiky (ERÚ), Nemeckej republiky (BnetzA), ktorými sa príslušným prevádzkovateľom prepravných sietí (t.j. eustream, a.s. pre územie Slovenskej republiky, NET4GAS, s.r.o. pre územie Českej republiky, Open Grid Europe, Gascade a Ontras pre územie Nemeckej republiky) určujú tarify za prístup do prepravných sietí a prepravu plynu a iné regulačné poplatky priamo súvisiace s prepravou plynu. Cena prepravy sa skladá z ceny za prepravu zemného plynu z Nemecka na výstupe z THE zóny do Českej republiky (v zmysle prevádzkových predpisov pre prepravnú sieť v Nemecku a prevádzkovateľa obchodnej zóny THE spoločnosti Trading Hub Europe, GmbH), následne z Nemecka do Českej republiky cez vstupný bod Waidhaus a výstupný bod Lanžhot (v zmysle prevádzkových predpisov pre prepravnú sieť Českej republiky) a ďalej z ceny za prepravu na Slovensko, a to cez vstupný bod Lanžhot a výstupný bod Domáci bod (oboje v zmysle Prevádzkového poriadku eustream, a.s.). V prípade zavedenia ďalších alebo zmeny existujúcich poplatkov súvisiacich s prepravou plynu na prepravnej trase z obchodného bodu THE na slovenský domáci bod oproti stavu pri podpise tejto zmluvy, má dodávateľ právo zohľadniť navýšenie ceny za služby súvisiace s prepravou z dôvodu uplatnenia tohto poplatku v mesiaci nasledujúcom po oznámení takejto zmeny Objednávateľovi s poukazom na rozhodnutia príslušných orgánov, resp. príslušný právny predpis alebo cenník prevádzkovateľa prepravnej siete;
6. výška DMM pre príslušné odberné miesto v kategórii maloodber sa určí nasledovne:

DMM= ZM/100 [kWh]

ZM – Ročné zmluvné množstvo, ktoré sa Objednávateľ zaviazal odobrať pre príslušné odberné miesto v kWh;

(ceny a poplatky uvedené v bodoch 4.2.1 až 4.2.6 ďalej len „**Ceny za regulované služby**“)

1. spotrebná daň zo zemného plynu podľa zákona č. 609/2007 Z. z. o spotrebnej dani a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov, t. j. v znení platnom a účinnom v čase uskutočnenia zdaniteľného plnenia (ďalej len „**Zákon o spotrebnej dani**“);
2. daň z pridanej hodnoty (ďalej len „**DPH**“) podľa zákona č. 222/2004 Z. z. o dani z pridanej hodnoty v znení platnom a účinnom v čase uskutočnenia zdaniteľného plnenia (ďalej len „**Zákon o DPH**“).
   1. Zmluvné strany si dohodli nasledujúce fakturačné podmienky:
3. Dodávka plynu a poskytovanie distribučných služieb sú v zmysle Zákona o DPH považované za opakované dodanie tovaru a služieb v mesačne sa opakujúcich lehotách. Faktúry sa vystavujú spoločne za dodávku plynu a distribučné služby.
4. Fakturačné obdobie je obdobie, za ktoré Poskytovateľ vykonáva zúčtovanie skutočnej spotreby plynu Objednávateľa, ktorým je v prípade Odberných miest s mesačným odpočtom každý kalendárny mesiac a v prípade odberných miest s ročným odpočtom ročný cyklus určený PDS (ďalej len „**Fakturačné obdobie**“).
5. Poskytovateľ vystaví faktúru za Zmluvné plnenie vždy k poslednému dňu každého Fakturačného obdobia. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, Objednávateľ je oprávnený ju vrátiť na prepracovanie alebo doplnenie a Poskytovateľ je povinný faktúru podľa charakteru nedostatku opraviť, doplniť alebo vystaviť novú faktúru. V takomto prípade sa Objednávateľ nedostane do omeškania a nová lehota splatnosti takejto faktúry začne plynúť prevzatím nového, resp. upraveného správneho daňového dokladu.
6. Objednávateľ bude pre Odberné miesta uhrádzať Poskytovateľovi mesačné preddavky na Zmluvné plnenia (ďalej len „**Preddavky**“) podľa Prílohy č. 6 tejto Zmluvy.
7. Vo faktúre za Odberné miesta s mesačným odpočtom Poskytovateľ zohľadní zaplatené Preddavky 1 v súlade s Prílohou č. 6 Zmluvy.
8. Vo faktúre za Odberné miesta s ročným odpočtom (po ukončení Zmluvného obdobia) Poskytovateľ zohľadní zaplatené Preddavky 2 v súlade s Prílohou č. 6 Zmluvy a zúčtuje prípadnú Cenu za neodobratý plyn alebo Cenu za prekročený odber podľa Prílohy č. 3 tejto Zmluvy.
9. Faktúra vystavená Poskytovateľom bude obsahovať náležitosti podľa Zákona o DPH a podľa ostatných daňových a účtovných predpisov vrátane informácie podľa Zákona o energetike.
10. Lehota splatnosti faktúry Poskytovateľa je tridsať (30) kalendárnych dní odo dňa doručenia faktúry Objednávateľovi.
11. Lehota pre doručenie faktúr je pätnásť (15) kalendárnych dní od ukončenia príslušného Fakturačného obdobia.
12. Ak predložená faktúra nebude vystavená v súlade s touto Zmluvou, Objednávateľ ju bezodkladne vráti Poskytovateľovi na prepracovanie. Opravená faktúra je splatná do tridsiatich (30) kalendárnych dní odo dňa jej opätovného doručenia Objednávateľovi.
13. Všetky faktúry a Preddavky budú uhrádzané výhradne bezhotovostne. Odplata sa považuje za uhradenú dňom pripísania finančných prostriedkov na bankový účet Poskytovateľa.
14. Bankové spojenie Poskytovateľa uvedené na faktúre musí byť za každých okolností zhodné s bankovým spojením dohodnutým v tejto Zmluve, ktorý musí byť totožný s bankovým účtom, ktorý je uvedený v zozname platiteľov DPH zverejneným Finančným riaditeľstvom Slovenskej republiky na jeho webovom sídle v zmysle § 52 ods. 15 zákona č. 563/2009 Z. z. o správe daní (daňový poriadok) a o zmene a doplnení niektorých zákonov znení neskorších predpisov
15. V prípade, ak Objednávateľovi vznikne podľa bodu 4.3.5 alebo podľa bodu 4.3.6 preplatok, Poskytovateľ ho uhradí na účet Objednávateľa v lehote splatnosti faktúry.
16. Faktúry budú vyhotovované osobitne pre jednotlivé skupiny Odberných miest (tvorené Odbernými miestami zoskupenými v prílohe č. 2 do častí).
17. Zúčtovanie sa uskutoční po odpočte spotrebovaného plynu na meracom zariadení nasledujúcim spôsobom:
    * 1. raz za jeden kalendárny rok pri odberoch plynu zo siete malého odberu,
      2. mesačne pri odberoch plynu zo siete stredného odberu.
18. Meranie množstiev sa uskutočňuje meracím zariadením PDS v mieste, resp. miestach dodávky v súlade s platnými všeobecne záväznými právnymi predpismi, platným Prevádzkovým poriadkom PDS a Technickými podmienkami PDS.
19. Poskytovateľ sa zaväzuje, že nebude požadovať aktivačný a deaktivačný poplatok za prihlásenie, resp. za odhlásenie Odberného miesta.

Článok V

**Zodpovednosť, sankcie a reklamácie**

* 1. Poskytovateľ zodpovedá Objednávateľovi za škodu, ktorú Objednávateľovi bez ohľadu na zavinenie preukázateľne spôsobil v súvislosti s poskytovaním plnení definovaných v tejto Zmluve a jej prílohách.
  2. Poskytovateľ nezodpovedá za škodu, ktorá vznikla Objednávateľovi v dôsledku poskytnutia nepravdivej, zavádzajúcej alebo neúplnej informácie, dokumentov alebo akýchkoľvek iných podkladov preukázateľne poskytnutých Objednávateľom Poskytovateľovi.
  3. V prípade omeškania Objednávateľa so zaplatením faktúry podľa Prílohy č. 6 Zmluvy alebo faktúry podľa čl. IV, bodu 4.3.8 tejto Zmluvy je Poskytovateľ oprávnený od Objednávateľa požadovať úroky z omeškania v zákonom stanovenej výške, a to za každý, aj začatý deň omeškania.
  4. V prípade omeškania Poskytovateľa s poskytnutím akéhokoľvek plnenia podľa tejto Zmluvy, je Objednávateľ oprávnený od Poskytovateľa požadovať zmluvnú pokutu vo výške 0,05 % z ceny dohodnutej v tejto Zmluve za poskytnutie plnenia na Odbernom mieste, ktorého sa omeškanie týka, a to za každý, aj začatý, deň omeškania. V prípade omeškania Poskytovateľa s odstránením vady v lehote podľa bodu 5.10 tohto článku Zmluvy, je Objednávateľ oprávnený od Poskytovateľa požadovať zmluvnú pokutu vo výške 0,05 % z ceny dohodnutej v tejto Zmluve za poskytnutie Zmluvného plnenia na Odbernom mieste, ktorého sa omeškanie týka, a to za každý, aj začatý deň omeškania.
  5. V prípade, ak Poskytovateľ poskytne Objednávateľovi Zmluvné plnenia, ktoré nespĺňajú požiadavky na Zmluvné plnenia podľa čl. III, bodov 3.1 a 3.2, Objednávateľ si uplatní voči Poskytovateľovi pokutu vo výške 10% z Ceny za takéto Zmluvné plnenia.
  6. V prípade nepravdivosti vyhlásení Poskytovateľa uvedených v čl. III, bodoch 3.9 a 3.13 si Objednávateľ voči Poskytovateľovi uplatní zmluvnú pokutu vo výške 30.000 EUR (slovom: tridsaťtisíc EUR).
  7. V prípade porušenia povinností Poskytovateľa uvedenej v čl. III, bode 3.3, ods. 3.3.5 si Objednávateľ uplatní voči Poskytovateľovi zmluvnú pokutu vo výške 30% z Ceny za Zmluvné plnenia za každé jednotlivé porušenie, čím nie je dotknutý nárok Objednávateľa na náhradu škody, ktorá mu takýmto porušením vznikla.
  8. Ak nastane chyba pri fakturácii, majú Zmluvné strany nárok na vzájomné vyrovnanie rozdielu. Ak Objednávateľ zistí chybu vo faktúre, bez zbytočného odkladu zašle Poskytovateľovi reklamáciu s uvedením reklamovaných skutočností s priložením podkladov potrebných na prešetrenie reklamácie. V prípade opodstatnenej reklamácie Poskytovateľ vystaví opravnú faktúru. Ak chybu zistí Poskytovateľ, bezodkladne vyhotoví opravnú faktúru. Doručením opravenej faktúry začína plynúť nová lehota splatnosti v súlade s ustanovením čl. IV, bodu 4.3.3 tejto Zmluvy.
  9. Objednávateľ má právo kedykoľvek reklamovať vady Zmluvného plnenia poskytnutého Poskytovateľom resp. akékoľvek chyby, ku ktorým došlo pri plnení tejto Zmluvy.
  10. Poskytovateľ reklamáciu prešetrí a výsledok prešetrenia písomne oznámi Objednávateľovi v lehote pätnástich (15) kalendárnych dní od doručenia reklamácie, pokiaľ zo zákona nevyplýva iná lehota. Vady Zmluvného plnenia je Poskytovateľ povinný odstrániť do pätnástich (15) kalendárnych dní.
  11. Objednávateľ si môže uplatniť reklamáciu u: [●], [●] písomne na adrese: [●] alebo e-mailom: [●].
  12. Postup pri reklamácii Zmluvných plnení sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov platných na území Slovenskej republiky.

Článok VI

**Trvanie a ukončenie Zmluvy**

* 1. Táto Zmluva sa uzatvára na dobu určitú, na obdobie od 01.04.2026 od 00:00 hod. do 31.03.2027 do 24:00 hod. (ďalej len „**Zmluvné obdobie**“).
  2. Túto Zmluvu je možné skončiť:

1. písomnou dohodou Zmluvných strán, a to dňom uvedeným v takejto dohode; v dohode o ukončení tejto Zmluvy sa súčasne upravia aj všetky nároky Zmluvných strán vzniknuté na základe alebo v súvislosti s touto Zmluvou;
   * 1. písomným odstúpením od Zmluvy ktoroukoľvek zo Zmluvných strán v prípade podstatného porušenia Zmluvy podľa bodu 6.3 tohto článku Zmluvy alebo v súlade s bodmi 6.4 – 6.8 tohto článku Zmluvy.
   1. Za podstatné porušenie Zmluvy sa považuje:
2. omeškanie Poskytovateľa s poskytnutím Zmluvných plnení o viac ako päť (5) kalendárnych dní bez uvedenia dôvodu, ktorý by omeškanie ospravedlňoval (vyššia moc),
3. ak Cena za Zmluvné plnenia bude fakturovaná v rozpore s podmienkami dohodnutými v tejto Zmluve a jej prílohách,
4. Poskytovateľ poskytne Objednávateľovi Zmluvné plnenia v rozsahu a kvalite, ktoré sú v rozpore s touto Zmluvou a jej prílohami,
5. Objednávateľ je v omeškaní so zaplatením faktúry o viac ako šesťdesiat (60) dní po lehote jej splatnosti, a to aj napriek písomnej výzve Poskytovateľa s určením náhradnej lehoty na vykonanie nápravy v trvaní minimálne siedmich (7) kalendárnych dní,
6. Poskytovateľ poruší jeho povinnosti uvedené v čl. III tejto Zmluvy,
7. Objednávateľ opakovane reklamoval poskytnuté Zmluvné plnenia (viac ako trikrát, pričom nemusí ísť o rovnakú vadu),
8. Objednávateľ sa dopustí neoprávneného odberu plynu podľa čl. III, bodu 3.16 tejto Zmluvy.
   1. Objednávateľ je oprávnený písomne odstúpiť od Zmluvy v prípade, ak:
9. Proti Poskytovateľovi začalo konkurzné konanie alebo reštrukturalizácia;
10. Poskytovateľ vstúpil do likvidácie;
11. Poskytovateľ koná v rozpore s touto Zmluvou a/alebo všeobecne záväznými právnymi predpismi platnými na území SR a na písomnú výzvu Objednávateľa toto konanie a jeho následky v určenej primeranej lehote neodstránil;
12. Poskytovateľ opakovane (najmenej dvakrát) poruší povinnosť podľa bodu 3.1 a 3.2 tejto Zmluvy, pričom každé porušenie uvedeného sa považuje za podstatné porušenie tejto Zmluvy;
13. ak v čase uzavretia Zmluvy existoval dôvod na vylúčenie Poskytovateľa pre nesplnenie podmienky účasti podľa § 32 ods. 1 písm. a) Zákona o verejnom obstarávaní;
14. ak táto Zmluva nemala byť uzavretá s Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie;
15. ak Poskytovateľ nebol v čase uzavretia Zmluvy zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, alebo ak bol vymazaný z registra partnerov verejného sektora
16. ak Protimonopolný úrad Slovenskej republiky, príslušný orgán na ochranu hospodárskej súťaže iného členského štátu alebo Európska komisia uloží rozhodnutím, ktoré nadobudlo právoplatnosť po uzavretí Zmluvy sankciu Poskytovateľovi alebo členovi skupiny dodávateľov (ak sa uplatňuje), a to za porušenie zákazu dohody obmedzujúcej súťaž, ktorá spočívala v koordinácii podnikateľov v akomkoľvek verejnom obstarávaní alebo v súvislosti s akýmkoľvek verejným obstarávaním, pričom táto sankcia nebola znížená na základe príslušného programu zhovievavosti alebo na základe príslušného konania o urovnaní,
17. ak Poskytovateľ na účely preukázania splnenia podmienok účasti vo Verejnom obstarávaní, na účely výberu záujemcov vo Verejnom obstarávaní, na účely preukázania splnenia požiadaviek na predmet zákazky alebo na účely zloženia zábezpeky poskytol informáciu alebo doklad, ktorý je nepravdivý alebo pozmenený tak, že nezodpovedá skutočnosti a má vplyv na vyhodnotenie splnenia podmienok účasti alebo požiadaviek na predmet zákazky, výber záujemcov alebo na zabezpečenie viazanosti ponúk zábezpekou,
18. v ostatných prípadoch výslovne dohodnutých v tejto Zmluve alebo uvedených v Obchodnom zákonníku.
    1. Poskytovateľ je oprávnený písomne odstúpiť od tejto Zmluvy v prípade, ak Objednávateľ poruší Zmluvu podstatným spôsobom.
    2. Odstúpenie od Zmluvy sa uskutoční písomným oznámením odstupujúcej Zmluvne strany adresovaným druhej Zmluvnej strane zároveň s uvedením dôvodu odstúpenia od Zmluvy a je účinné okamihom jeho doručenia druhej Zmluvnej strane. V prípade pochybností sa má za to, že je odstúpenie doručené v súlade s čl. VII, bodom 7.4 Zmluvy. Odstúpenie od Zmluvy má následky stanovené príslušnými ustanoveniami Obchodného zákonníka, pokiaľ sa Zmluvné strany písomne nedohodnú inak.
    3. Zmluvná strana, ktorá odstúpi od Zmluvy, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci v súlade s čl. III, bodom 3.3.4 tejto Zmluvy.
    4. Ak Poskytovateľ stratil spôsobilosť dodávať plyn, táto Zmluva zaniká týmto dňom, pričom Poskytovateľ je povinný uhradiť Objednávateľovi akékoľvek škody, ktoré v dôsledku zániku Zmluvy Objednávateľovi vzniknú.

Článok VII

**Komunikácia a ostatné dojednania**

1. Akákoľvek písomnosť alebo iné správy, ktoré sa doručujú v súvislosti s touto Zmluvou druhej Zmluvnej strane (každá z nich ďalej ako „**Oznámenie**“) musia byť:
2. v písomnej podobe,
3. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou formou bežného e-mailu na adresy, ktoré budú oznámené v súlade s týmto článkom Zmluvy.

Pre vylúčenie pochybností sa za písomnú formu považuje aj forma bežného emailu spolu s jeho prílohami, vrátane scanov.

1. Oznámenie poskytované Objednávateľovi bude zaslané na adresu uvedenú nižšie alebo inej osobe alebo na inú adresu, ktorú Objednávateľ priebežne písomne oznámi Poskytovateľovi v súlade s týmto článkom Zmluvy:

Obchodné meno/názov: [●]

Adresa: [●]

K rukám: [●]

E-mail: [●]

1. Oznámenie poskytované Poskytovateľovi bude zaslané na adresu uvedenú nižšie alebo inej osobe alebo na inú adresu, ktorú Poskytovateľ priebežne písomne oznámi Objednávateľovi v súlade s týmto článkom Zmluvy:

Obchodné meno/názov: [●]

Adresa: [●]

K rukám: [●]

E-mail: [●]

1. Oznámenie nadobúda účinnosť okamihom jeho prevzatia a má sa za prevzaté:
2. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
3. v čase jeho doručenia, ale najneskôr v piaty (5.) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
4. v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
5. Ak pripadne deň splnenie nejakej povinnosti jednej zo Zmluvných strán (napríklad doručenia dokumentu alebo splatnosti pohľadávky) na deň, ktorý nie je pracovným dňom, dňom splnenia povinnosti je najbližší nasledujúci pracovný deň.
6. Zmluvné strany sa výslovne dohodli, že Poskytovateľ nie je oprávnený bez predchádzajúceho písomného súhlasu Objednávateľa postúpiť na tretiu osobu, založiť alebo započítať akékoľvek svoje pohľadávky vzniknuté na základe alebo v súvislosti s touto Zmluvou alebo plnením záväzkov podľa tejto Zmluvy.
7. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za Zmluvnú stanu, bankového spojenia alebo čísla účtu, oznámi Zmluvná strana, ktorej sa niektorá z uvedených zmien týka, písomnou formou túto skutočnosť druhej Zmluvnej strane, a to bez zbytočného odkladu, inak povinná Zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá Zmluvná strana. V prípade zmien podľa predchádzajúcej vety nie je potrebný písomný dodatok k Zmluvy, písomné Oznámenie je dostačujúce.

Článok VIII

**Záverečné ustanovenia**

1. Pokiaľ sa niektoré ustanovenie tejto Zmluvy stane čiastočne alebo úplne neplatným alebo neúčinným, nebude to mať vplyv na platnosť a účinnosť ostatných ustanovení tejto Zmluvy. Zmluvné strany sa v takomto prípade zaväzujú dohodou nahradiť také ustanovenie alebo jeho časť iným ustanovením, a to tak, aby hospodársky účel a význam tejto Zmluvy zostal v čo najväčšej miere zachovaný a aby nové ustanovenie zodpovedalo zamýšľanému účelu pôvodného ustanovenia tejto Zmluvy.
2. Táto Zmluva môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky, najmä v súlade s § 18 Zákona o verejnom obstarávaní, len písomnými a očíslovanými dodatkami, ktoré sa po podpísaní obidvoma Zmluvnými stranami stávajú neoddeliteľnou súčasťou tejto Zmluvy. Ustanovenie čl. VII, bodu 7.7 Zmluvy týmto nie je dotknuté.
3. V ostatných právach a povinnostiach touto Zmluvou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
4. Zmluvné strany sa dohodli, že prípadné spory vyplývajúce z plnenia tejto Zmluvy budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
   1. Zmluvné strany vyhlasujú, že túto Zmluvu uzatvorili slobodne a vážne, prečítali si ju, porozumeli jej a nemajú proti jej forme a obsahu žiadne výhrady. Zmluvné strany tiež vyhlasujú, že sú oprávnené s predmetom Zmluvy nakladať, zmluvné prejavy druhej zmluvnej strany sú im dostatočne zrozumiteľné a určité, ich zmluvná voľnosť nie je ničím obmedzená a právny úkon je urobený v predpísanej forme, na znak čoho túto Zmluvu podpísali.
   2. Táto Zmluva nadobúda platnosť dňom jej podpisu všetkými Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom úradom vlády Slovenskej republiky, nie však skôr ako 01.04.2026. Zverejnenie Zmluvy v Centrálnom registri zmlúv zabezpečí Objednávateľ.
   3. Táto Zmluva je vyhotovená v elektronickej podobe s platnosťou originálu v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov. V prípade podpisu Zmluvy v listinnej podobe sa Zmluva vyhotovuje v troch (3) vyhotoveniach s platnosťou originálu, z toho dve (2) pre Objednávateľa a jedno (1) pre Poskytovateľa.
   4. Zmluva má nasledujúce prílohy, ktoré tvoria jej neoddeliteľnú súčasť. V prípade rozporov medzi ustanoveniami Zmluvy a jej príloh, majú prednosť ustanovenia uvedené v prílohách.

* Príloha č. 1 – Opis predmetu zákazky
* Príloha č. 2 – Predpokladaný objem odberu a zoznam odberných miest
* Príloha č. 3 – Cena za dodávku plynu
* Príloha č. 4 – Povolenia a vyhlásenia Poskytovateľa
* Príloha č. 5 – Zoznam subdodávateľov
* Príloha č. 6 – Výška preddavkov

V [●], dňa [●] V [●], dňa [●]

Za Objednávateľa: Za Poskytovateľa:

....................................................... .......................................................

[●] [●]

[●] [●]

**PRÍLOHA č. 1**

**OPIS PREDMETU ZÁKAZKY**

**PRÍLOHA č. 2**

**PREDPOKLADANÝ OBJEM ODBERU A ZOZNAM ODBERNÝCH MIEST**

**PRÍLOHA č. 3**

**CENA ZA DODÁVKU PLYNU**

* + - 1. **Cena za dodávku plynu**

1. Štruktúra ceny Cena pozostáva zo súčtu ceny za služby obchodníka, ceny za služby súvisiace s prepravou, ceny za služby súvisiace so skladovaním a cena za distribúciu.
2. Cena za dodávku plynu za obchodníka zahŕňa cenu Poskytovateľa za prevzatie zodpovedností za odchýlku za Odberné miesta voči zúčtovateľovi odchýlok a všetky jeho ekonomicky oprávnené náklady účelne vynaložené v súvislosti s poskytovaním Zmluvných plnení podľa tejto Zmluvy a primeraný zisk Poskytovateľa.
3. Cena za dodávku plynu je vo výške ........(cena úspešného uchádzača) EUR/MWh bez DPH za skutočne odobraté množstvo plynu (ďalej len „Cena za dodávku plynu“).
4. Cenu za služby súvisiace s prepravou pre príslušné OM určuje dodávateľ v zmysle Rozhodnutia Úradu pre reguláciu sieťových odvetví, ktorým sa spoločnosti eustream, a.s. ako prevádzkovateľovi prepravnej siete určujú tarify za prístup do prepravnej siete a prepravu plynu (ďalej len „Rozhodnutie PPS“) platného v čase dodávky v závislosti od DMM a so zohľadnením všetkých poplatkov vyplývajúcich z platného Rozhodnutia PPS, pričom dodávateľ si má právo vždy pred začiatkom každého kalendárneho roka zvoliť vstupný bod pre výpočet príslušnej sadzby.
5. Dodávateľ uplatňuje cenu za služby súvisiace s prepravou podľa prepravnej trasy z obchodného bodu THE. Cena za služby spojené s prepravou bude v príslušnom fakturačnom období určená v zmysle príslušných, v čase dodávky plynu platných a účinných, cenových rozhodnutí príslušných regulačných orgánov na území Slovenskej republiky (ÚRSO), Českej republiky (ERÚ), Nemeckej republiky (BnetzA), ktorými sa príslušným prevádzkovateľom prepravných sietí (t.j. eustream, a.s. pre územie Slovenskej republiky, NET4GAS, s.r.o. pre územie Českej republiky, Open Grid Europe, Gascade a Ontras pre územie Nemeckej republiky) určujú tarify za prístup do prepravných sietí a prepravu plynu a iné regulačné poplatky priamo súvisiace s prepravou plynu. Cena prepravy sa skladá z ceny za prepravu zemného plynu z Nemecka na výstupe z THE zóny do Českej republiky (v zmysle prevádzkových predpisov pre prepravnú sieť v Nemecku a prevádzkovateľa obchodnej zóny THE spoločnosti Trading Hub Europe, GmbH), následne z Nemecka do Českej republiky cez vstupný bod Waidhaus a výstupný bod Lanžhot (v zmysle prevádzkových predpisov pre prepravnú sieť Českej republiky) a ďalej z ceny za prepravu na Slovensko, a to cez vstupný bod Lanžhot a výstupný bod Domáci bod (oboje v zmysle Prevádzkového poriadku eustream, a.s.). V prípade zavedenia ďalších alebo zmeny existujúcich poplatkov súvisiacich s prepravou plynu na prepravnej trase z obchodného bodu THE na slovenský domáci bod oproti stavu pri podpise tejto zmluvy, má dodávateľ právo zohľadniť navýšenie ceny za služby súvisiace s prepravou z dôvodu uplatnenia tohto poplatku v mesiaci nasledujúcom po oznámení takejto zmeny odberateľovi s poukazom na rozhodnutia príslušných orgánov, resp. príslušný právny predpis alebo cenník prevádzkovateľa prepravnej siete.
6. Určenie výšky DMM pre odberné miesta kategórie maloodber Výška DMM pre príslušné odberné miesto v kategórii maloodber sa určí nasledovne: DMM= ZM/100 [kWh] ZM - Ročné zmluvné množstvo, ktoré sa odberateľ zaviazal odobrať pre príslušné odberné miesto v kWh.
   * + 1. **Vyhodnotenie spotrebovaného množstva plynu**
7. V prípade, že Objednávateľ počas Zmluvného obdobia odoberie menšie množstvo plynu ako je 80% Predpokladaného odberu, Poskytovateľovi vznikne nárok na zaplatenie poplatku vo výške 50% Ceny za dodávku plynu za množstvo neodobratého plynu (ďalej len „**Cena za neodobratý plyn**“).
8. Množstvo neodobratého plynu sa vypočíta ako rozdiel medzi 80% Predpokladaného odberu a skutočne odobratého plynu počas Zmluvného obdobia.
9. V prípade, že Objednávateľ počas Zmluvného obdobia odoberie väčšie množstvo plynu ako je 120% Predpokladaného odberu, Objednávateľ zaplatí Poskytovateľovi za množstvo plynu prevyšujúce 120% Predpokladaného odberu miesto Ceny za dodávku plynu cenu vo výške 1,1 násobku ceny plynu odvodenej od ceny na krátkodobom trhu **THE Davg** (ďalej len „**Cena za prekročené množstvo**“).
   1. THE Davg predstavuje aritmetický priemer spotových cien s označením „Last Price“ pre oblasť dodávky THE „Trading Hub Europe“ v EUR/MWh za každý obchodný deň Zmluvného obdobia publikované web stránke komoditnej burzy s obchodným názvom European Energy Exchange AG (www.eex.com) zverejňovanej v časti Market Data, Natural Gas, Spot, pre produkty THE Day-Ahead a THE Weekend.
   2. Ku dňu podpisu Zmluvy sú hodnoty spotových cien zverejňované na stránke <https://www.eex.com/en/market-data/market-data-hub>.
   3. Dodávateľ zašle Odberateľovi po uplynutí každého kalendárneho mesiaca všetky údaje (spotové ceny za každý obchodný deň predchádzajúceho kalendárneho mesiaca) vstupujúce do tohto výpočtu.

* Napr. ak Objednávateľ odoberie množstvo plynu vo výške 75% z Predpokladaného odberu, zaplatí:
  + - * + za množstvo spotrebovaného plynu (v objeme 75% z Predpokladaného odberu) Cenu za dodávku plynu a
        + za množstvo plynu v objeme 5% z Predpokladaného odberu (množstvo neodobratého plynu) Cenu za neodobratý plyn.
* Napr. ak Objednávateľ odoberie množstvo plynu vo výške 130% z Predpokladaného odberu, zaplatí
  + - * + za množstvo spotrebovaného plynu v objeme 120% z Predpokladaného odberu Cenu za dodávku plynu a
        + za množstvo spotrebovaného plynu v objeme 10% z Predpokladaného odberu (množstvo prevyšujúce 120% z Predpokladaného odberu) Cenu za prekročené množstvo.

1. Vyhodnotenie spotrebovaného množstva plynu podľa predošlých bodov vykoná Poskytovateľ po ukončení Zmluvného obdobia a Cenu za neodobratý plyn alebo Cenu za prekročené množstvo zúčtuje Poskytovateľ v poslednej faktúre za Odberné miesta s ročným odpočtom, ku ktorej predloží prehľad obsahujúci údaje o spotrebovanom plyne za Zmluvné obdobie, množstvo neodobratého plynu alebo množstvo plynu prevyšujúce Predpokladaný odber, výpočet Ceny za prekročené množstvo a všetky údaje vstupujúce do výpočtu Ceny za prekročené množstvo.

**PRÍLOHA č. 4**

**POVOLENIA A VYHLÁSENIA**

**PRÍLOHA č. 5**

**ZOZNAM SUBDODÁVATEĽOV**

|  |  |  |  |  |
| --- | --- | --- | --- | --- |
| **Poradové číslo** | **Identifikácia navrhnutého subdodávateľa (obchodné meno, sídlo, IČO)** | **Identifikácia príslušného plnenia** | **Podiel plnenia vyjadrený v % a sumou** | **Meno, priezvisko, dátum narodenia, adresa pobytu osoby oprávnenej konať za subdodávateľa** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**PRÍLOHA č. 6**

**VÝŠKA PREDDAVKOV**

1. **Odberné miesta s mesačným odpočtom**
2. Výška Preddavkov na cenu Zmluvného plnenia za Odberné miesta s mesačným odpočtom (ďalej len „Preddavok 1“ alebo „Preddavky 1“) zodpovedá cene Zmluvného plnenia za kalendárny mesiac, za ktorý sa Preddavok 1 platí. Preddavok 1 zohľadňuje 60% Predpokladaného odberu za Odberné miesta s mesačným odpočtom v danom mesiaci a všetky zložky ceny podľa článku 4 Zmluvy (t. j. Cenu za dodávku plynu, Ceny za regulované služby, spotrebnú daň a DPH) platné ku dňu podpisu Zmluvy alebo v súlade s bodom 3.5 tejto prílohy.
3. **Odberné miesta s ročným odpočtom**
   1. Výška Preddavkov na cenu Zmluvného plnenia za Odberné miesta s ročným odpočtom (ďalej len „Preddavok 2“ alebo „Preddavky 2“) zodpovedá predpokladanej cene Zmluvného plnenia za kalendárny mesiac. Preddavok 2 zohľadňuje množstvo plynu vo výške 1/12 Predpokladaného odberu za Odberné miesta s ročným odpočtom a všetky zložky ceny podľa článku 4 Zmluvy (t. j. Cenu za dodávku plynu, Ceny za regulované služby, spotrebnú daň a DPH) platné ku dňu podpisu Zmluvy alebo v súlade s bodom 3.5 tejto prílohy.
   2. Pre pojem Preddavky 1 a Preddavky 2 platí v Zmluve spoločný pojem „Preddavky“.
4. **Platby Preddavkov**
5. Platby Preddavkov sa budú uskutočňovať na základe vystavených zálohových faktúr, pričom sa nejedná o faktúry podľa čl. 4 Zmluvy.
6. Zálohové faktúry na Preddavky budú vystavené pre jednotlivé skupiny odberných miest zoskupenými do skupín v zmysle Prílohy č. 2.
7. Lehota splatnosti zálohovej faktúry na
   * + - * Preddavky 1 je pätnásť (15) dní odo dňa jej doručenia Objednávateľovi,
         * Preddavky 2 je tridsať (30) dní odo dňa jej doručenia Objednávateľovi,

pričom Poskytovateľ je oprávnený doručiť zálohovú faktúru najskôr v posledný deň kalendárneho mesiaca predchádzajúceho mesiacu, za ktorý sa zálohová faktúra platí.

1. Objednávateľ môže požiadať Poskytovateľa o vysvetlenie položiek zálohových faktúr na zaplatenie Preddavkov.
2. V prípade, že dôjde k zmene cien alebo sadzieb daní použitých pre výpočet Preddavkov, môže Poskytovateľ alebo Objednávateľ požiadať o úpravu výšky Preddavkov, najviac však dva krát počas Zmluvného obdobia.